Fantomas kontra Scotland Yard

Fantomas kontra Scotland Yard () je francúzsko-talianska dobrodružná komédia z roku 1967, režírovaná André Hunebellom.

Je to tretí diel z trilógie o Fantomasovi, v ktorom v hlavných úlohách účinkovali Jean Marais, Louis de Funès a Mylène Demongeot.

Dej 
Tentoraz sa Fantomas rozhodne uvaliť na najväčších boháčov sveta takzvanú daň s práva na život. A tak sa komisár Juve, inšpektor Bertrand, novinár Fandor a jeho snúbenica Hélène dostavia do Škótska, na hrad lorda Mac Rashleya, jedného z najmajetnejších ľudí. Ten sa spolu s ďalšími boháčmi sveta stáva obeťou vydierania Fantomasa. Na hrade sa ale začnú diať ozaj záhadné veci.

Herecké obsadenie  
 Jean Marais – novinár Jérôme Fandor / Fantomas / Sir Walter Brown / Giuseppe Luigi
 Louis de Funès – komisár Paul Juve
 Mylène Demongeot – Hélène Gurn
 Françoise Christophe – lady Dorothée Mac Rashley
 Jean-Roger Caussimon – lord Edward Mac Rashley / Fantomas
 Robert Dalban – šéfredaktor Parížskeho kuriéra
 André Dumas – vrchný inšpektor Tom Smith
 Max Montavon – sluha Alexander
 Rita Renoir – hviezda ktorá vystúpila z lietadla
 Jean Ozenne – komorník Albert
 Henri Serre – André Berthier (sekretár lorda Mac Rashleyho)
 Jacques Dynam – inšpektor Michel Bertrand
 Henri Attal – Godfrey (muž so starým vozidlom)
 Antoine Baud – boháč William
 Guy Delorme – šéf mafie
 Hubert De Lapparent – boháč Richard
 Bob Lerick – člen mafie
 Rico Lopez – člen mafie
 Paul Pavel – člen mafie
 Michel Thomass – maharadža z Kimpury
 Roger Trapp – maharadžov tlmočník
 Dominique Zardi – Fantomasova stráž
 Roland Giraud – hosť na hrade
 Alain Grellier – kaskadér Louisa de Funèsa (zábery na koni)
 Pierre Palfray – Fantomasova stráž
 Gilbert Servien – člen mafie

Filmový štáb  

 Réžia – André Hunebelle
 Pomocný režisér – Michel Wyn
 Asistenti réžie – Jean-Pierre Desagnat, Patrick Bureau, Michel Sales, Nicolas Kohalmi
 Scenár – Jean Halain, Pierre Foucaud
 Dialógy – Jean Halain
 Námet – Marcel Allain (kniha), Pierre Souvestre (kniha)
 Kamera – Marcel Grignon, Wladimir Ivanov
 Hudba – Michel Magne
 Producenti – Alain Poiré, Paul Cadéac
 Strih – Pierre Gillette
 Zvuk – René-Christian Forget
 Scénograf – Max Douy
 Vedúci výroby – Cyril Grize, René Fargeas
 Kameramani – Georges Pastier, Roger Delpuech
 Kostýmy – Mireille Leydet
 Make up – René Daudin, Anatole Paris
 Masky – Gérard Cogan
 Skript – Charlotte Lefèvre, Marie-Thérèse Cabon
 Fotograf – Roger Corbeau
 Kaskadéri – François Nadal, Claude Carliez, Gérard Streiff, Alain Grellier, Daniel Breton, ?Eric Vasberg?

Zaujímavosti  

 Vo Francúzsku prišlo na film 3 557 971 divákov, čím sa stal za rok 1967 piatym najnavštevovanejším filmom vo Francúzsku.
 Natáčalo sa na francúzskom hrade Château de Roquetaillade pri Bordeaux a v lesoch pri meste Fontainebleau.
 Celé natáčanie sa odohrávalo vo Francúzsku, iba pár záberov sa išlo natáčať do Veľkej Británie, kde išiel iba filmový štáb bez hercov. Točili sa tu zábery ktoré sa odohrávali v Londýne a Škótsku. V Londýne sa natáčalo na križovatke Piccadilly Circus a na rieke Temža. V Škótsku sa natáčalo v dedinke Inveraray a tiež pri jazere Lochness.
 Natáčanie sa začalo 20. októbra 1966 a skončilo 28. decembra 1966.
 V jednej scéne musel Jean Marais vyliezť 15 metrov po lane, do spálne lady Dorothée a vyniesť ju von. Tvorcom filmu sa zdalo, že by táto scéna vyžadovala kaskadéra. Jean Marais to ale odmietol, lebo chcel v takýchto scénach vystupovať sám. Tento záber sa nakoniec vo filme nikdy neobjavil.
 Vo filme sme mohli vidieť scénu, keď novinár Fandor z cválajúceho koňa vyliezal na lietadlo, v ktorom bola Hélène. Podobnú scénu môžeme vidieť o 16 rokov neskôr v bondovke Chobotnička z roku 1983.
 Pôvodne sa malo natáčať aj štvrté pokračovanie, s názvom Fantomas v Moskve, kde by sa ukázalo, že Fandor je Fantomasovým synom, ale pre príliš vysoké požiadavky na honoráre a tiež pre zlé vzťahy medzi Funesom a Maraisom sa film nerealizoval.
 Pre rok 2002 bolo naplánované natočenie nového dielu Fantomasa s Jeanom Renom a José Garcíanom, ale nakoniec sa projekt neuskutočnil.
 Vo filme zomrelo celkom 6 filmových postáv.
 Fantomas prichádza na zámok vo vozidle Rolls-Royce Silver Cloud III. Vozidlo, ktoré odváža hostí z letiska je Princess Limousine (Austin) z roku 1959. Godfreyovo staré auto je Ford Model T.
 Iba sedem tých istých hercov hralo vo všetkých troch pokračovaniach o Fantomasovi (Jean Marais, Louis de Funès, Mylène Demongeot, Jacques Dynam, Robert Dalban, Dominique Zardi a Henri Attal).
 Vo filme sme mohli vidieť aj francúzskeho herca Huberta de Lapparenta, ktorý sa dožil 102 rokov. Hral úlohu boháča Richarda.
 S nápadom psa Artabana prišiel pomocný režisér Michel Wyn.
 Funkcie pomocného režiséra sa mal pôvodne zhostiť Jacques Besnard, bol však zaneprázdnený natáčaním filmu Grand restaurant pána Septima, v hlavnej úlohe s Louisom de Funèsom.
 Záber výbuchu Fantomasovej rakety nenatočil filmový štáb André Hunebella, ale bol zostrihaný z dokumentu o raketách.
 Za posledný film o Fantomasovi dostal Louis de Funès 500 000 frankov, čím prekonal Jeana Maraisa, ktorý dostal za svoju úlohu 400 000 frankov.

Chyby vo filme  

 Na konci filmu môžeme vidieť, ako Fantomas odhodil bicykel na cestu, ale v ďalšom zábere už bicykel záhadne zmizol.
 O polnoci keď sa vyberali šperky v Mac Rashleyovej pracovni, bola vonku úplná tma. Ako to že o pár minút neskôr, keď tam prišli policajti, bolo vonku už úplné svetlo?
 V scéne, v ktorej pasažieri tlačia Godfreyovo auto na lesnej ceste, pomáha cudzí človek, ktorý v aute nesedel. Na krátko totiž vidieť jedny nohy navyše.
 V niektorých záberoch je až príliš jasne vidieť, že na koni nesedí Louis de Funès, ale kaskadér.
 Ako to, že keď sa dej odohráva v Škótsku, môžeme v niektorých záberoch vidieť jazdiť autá po pravej strane?
 V predchádzajúcej časti hrali herci Henri Attal, Dominique Zardi a Antoine Baud úlohu Fantomasovej stráže, ktorú vo filme zabili. Ako to, že sa opäť objavili v treťom pokračovaní Fantomasa?
 V niektorých scénach je vidieť, ako zadná projekcia nezodpovedá danému prostrediu.

Referencie

Iné projekty 

Filmy z 1966
Filmy z 1967
Francúzske filmové komédie
Talianske filmové komédie
Filmy podľa názvu

Externé odkazy